Predkladacia správa 

	V súlade s bodom C. 38 uznesenia vlády č. 694 z 30. augusta 2000 ministerka financií má v spolupráci s podpredsedom vlády I. Miklošom zriadiť register "iných služieb" poskytovaných štátnou správou a predložiť na rokovanie vlády koncepciu prerozdeľovania príjmov z nich v súlade s bodom 43 dokumentu Audit a novelu zákona č. 145/1995 Z.z. o správnych poplatkoch v znení neskorších predpisov. 
	Rozsiahlosť úlohy, ktorá  pozostáva z troch  vecných okruhov, vyžiadala veľmi úzku spoluprácu s autormi dokumentu Audit a niekoľko odborných konzultácií o vecnom obsahu uloženej úlohy. Ako z doterajších výsledkov vyplýva, realizácia úlohy vyžaduje ďalšie jej upresnenie  a veľmi úzku súčinnosť so všetkými ministerstvami a ostatnými ústrednými orgánmi štátnej správy, ktoré zabezpečujú jednotlivé oblasti výkonu štátnej správy a v rámci toho uskutočňujú úkony a konania spoplatňované správnymi poplatkami resp. tieto úkony vykonávajú doposiaľ bezplatne. 
	Podklady, ktoré správne orgány na požiadanie ministerky financií už predložili, neposkytujú v členení ani v obsahu komplexné informácie na realizáciu ďalších krokov v smere splnenia uložených úloh. 
	V predloženej správe sa analyzuje uložená úloha z vecného hľadiska, popisuje doterajší postup a určujú sa konkrétne kroky nevyhnutné k tomu, aby sa cieľ vytýčený dokumentom  Audit dosiahol. 
	So zreteľom na informatívny charakter materiálu a vecné upresnenie uloženej úlohy C.38, materiál nebol zaslaný do pripomienkového konania.